Vittorio Bersezio/Le miserie 'd monsú Travet/pàgina 46
Sena quarta

Rusca e Moton da la drita, Travet ant so cancel.

MOTON T'vëdras da sí 'n poch quaich novità. A st'ora 'l segretari general a l'è informà d'tut.

RUSCA T'ses ti ch't'las servije la mëssa al Cap d'division e a monssú Travet.

MOTON Mi no.

RUSCA Fa 'l piasí ch'i t'conosso. T'ses 'na pleuja!... An fin d'ij cont côl Travet a l'è peui un bôn diao.

MOTON Sí, ma se invece d'deila a chiel la gratificassion, i podeisso fessla dé a noiaitri...

RUSCA Oh! për lolí t'las rason.

MOTON (a va a guardé ant'l cancel) Cerea, monssú Travet. A l'è già lí al travaj chiel?

TRAVET Eh! c'a guarda lí. J'eu ancora sí 'na partia d'cose da sbrighé, e a bsogna ch'i m'dësgagia pi ch'i peus.

Leteratura piemontèisa
Vittorio Bersezio
Le miserie 'd monsú Travet